Opprinnelig ga grunnleggerne Price og Walsh ordenen navnet Sunset Hill. Sunset Hill var en fjellgård i delstaten New York som stifterne av ordenen kjøpte på begynnelsen av 1900-tallet, for å etablere en presteskole der. Da Price og Walsh dro til Roma i 1911 avla Walsh også det franske pilegrimsmålet Lourdes et besøk, for å sette seg inn i historien om hvordan jomfru Maria hadde vist seg for bondejenta Bernadette. Besøket i Lourdes førte til at Walsh staket ut en ny kurs for misjonsforbundet, der Maria ( på engelsk) stod enda mer sentralt. Derfor ble gården Sunset Hill omdøpt til Mary's knoll, som i tidens løp ble til Maryknoll.